PolyAgent/wiki_georgian_en_parallel_20231101 huggingface dataset:
თბილისის სამხედრო სკოლა

თბილისის სამხედრო სკოლა, იუნკერთა სკოლა — ქართული სამხედრო სასწავლებელი. დაარსდა თბილისში 1919 წლის სექტემბერში. მდებარეობდა პლეხანოვის (ახლანდელი დავით აღმაშენებლის) გამზირზე სამხედრო სასწავლებლის შენობაში. სკოლის შექმნის ინიციატორი დაპირველი დირექტორი იყო გენერალი გიორგი კვინიტაძე. კვინიტაძის ჩანაფიქრის მიხედვით, სასწავლებლიდან გამოსული ოფიცრობა უნდა გამხდარიყო ახალი ქართული არმიის ძირითადი საყრდენი, ამიტომ სამხედრო საქმის სწავლასთან ერთად სასწავლებელში დიდი ყურადღება ექცეოდა სამხედრო-პატრიოტულ აღზრდას.
იუნკერთა სკოლაში სასწავლო პროცესი ორწლიანი იყო — პირველ წელს ხდებოდა საერთო თეორიული და პრაქტიკული ცოდნის მიღება, ხოლო მეორე წელს სწავლება იყო დიფერენცირებული: ქვეითი ჯარის, მესანგრეთა ჯარის, ცხენოსანთა ჯარისა და საარტილერიო ჯარის დარგებად. პროგრამა ითვალისწინებდა ისეთი საგნების შესწავლას, როგორიცაა სამხედრო ისტორია, ტაქტიკა, ტოპოგრაფია, ფორტიფიკაცია, საქართველოს ისტორია, ქართული ლიტერატურა და სხვ. შტატების მიხედვით სკოლას უნდა მიეღო 180 იუნკერი, 90-90 ორი წლის განმავლობაში, აქედან 120 ქვეითი ჯარისათვის, 30 არტილერიისათვის, 10 კავალერიისათვის, ხოლო 20 საინჟინრო ნაწილების ოფიცერთა მოსამზადებლად. ნაცვალთათვის სწავლის ხანგრძლივობა 10 თვით განისაზღვრებოდა.
1919 წლის ნოემბერში მიიღეს ახალწვეულები, რომელთაგან შეიქმნა სამი ქვეითი ჯარის ასეული, ერთი მეტყვიამფრქვევთა ასეული, მესაზღვრეთა ნახევარასეული, ხოლო მოგვიანებით დაემატა საცხენოსნო პოლკის ოცეული. სამხედრო სასწავლებელს სხვადასხვა პერიოდში ხელმძღვანელობდნენ: გენერალი გიორგი კვინიტაძე, პოლკოვნიკი (შემდეგში პოლონეთის არმიის ბრიგადის გენერალი) ალექსანდრე ჩხეიძე (დირექტორი გიორგი კვინიტაძის შემდეგ), გენერალი ალექსანდრე ანდრონიკაშვილი. სკოლაში მოღვაწეობდნენ კლასების ინსპექტორი ქრისტეფორე ჩხეტიანი, ივანე ჯავახიშვილი, ი. კაკაბაძე; პედაგოგები, მ. შ. ვასილ ბარნოვი.
სამხედრო სკოლის მოსწავლეებმა მნიშვნელოვანი მონაწილეობა მიიღეს რუსეთის რეგულარული არმიის წინააღმდეგ ბრძოლაში (თბილისის დაცვა, კოჯორ-ტაბახმელის ბრძოლები). ომის დროს იუნკერთა სამხედრო სასწავლებელში სიის მიხედვით ირიცხებოდა 183 იუნკერი, მათი უდიდესი ნაწილი მონაწილეობდა საბრძოლო მოქმედებებში. რუსეთთან ომის დროს იუნკრები სხვა შენაერთებთან ერთად იცავდნენ თბილისის თავდაცვის მარჯვენა სექტორს. ბრძოლაში დაიღუპა ცხრა იუნკერი: ალექსანდრე ახვლედიანი, პლატონ დოლიძე, შალვა ერისთავი, პავლე იაკობაშვილი, ლევან კანდელაკი, ოთარ ლორთქიფანიძე, მიხეილ ლოლუა, ილია და იოსებ ჯანდიერები; დაიჭრა 43 იუნკერი.
სამხედრო სასწავლებელს სხვადასხვა პერიოდში ხელმძღვანელობდნენ: გენერალი გიორგი კვინიტაძე; გენერალი ალექსანდრე ანდრონიკაშვილი და პოლკოვნიკი (შემდეგში პოლონეთის არმიის ბრიგადის გენერალი) ალექსანდრე ჩხეიძე. სკოლამ არსებობა შეწყვიტა 1921 წელს, რუსეთის მიერ საქართველოს ოკუპაციის შემდეგ.
სქოლიო
საქართველოს დემოკრატიული რესპუბლიკა
საქართველოს სამხედრო სასწავლებლები
თბილისის სასწავლებლები
პანიქსის უღელტეხილი

პანიქსის უღელტეხილი — უღელტეხილი შვეიცარიაში, გლარნის ალპებში. აკავშირებს ზერნფტალის ზეობას (გლარუსის კანტონი) წინა რაინის ხეობასთან (გრაუბიუნდენის კანტონი). სიმაღლე 2407 მ. გადასასვლელის გასწვრივ ბილიკია. უნაგირაზე ალპური ბანაკია. სიახლოვეს არის რამდენიმე დასახლებული პუნქტი.
1799 წლის 25 და 26 სექტემბერს უღელტეხილი ალექსანდრე სუვოროვის ხელმძღვანელობით რუსულმა ჯარმა გადალახა. მებრძოლეებს მოუწიათ ღრმა თოვლის, ხშირი ნისლის, ძლიერი ქარისა და თოვლზვავის დაძლევა.
იხილეთ აგრეთვე
სენ-გოტარდის უღელტეხილი
სქოლიო
ალპების უღელტეხილები
შვეიცარიის უღელტეხილები
კუტუმი (მრავალმნიშვნელოვანი)

კუტუმი (მრავალმნიშვნელოვანი)
კუტუმი შეიძლება აღნიშნავდეს:
კუტუმი — ქალაქი სუდანში;
კუტუმი — თევზი კობრისებრთა ოჯახისა;
კუტუმი — მდინარე ვოლგის ტოტი;
კუტუმი — რკინიგზის სადგური რუსეთში.
ხვლიკიჭამია გველი

ხვლიკიჭამია გველი — შხამიანი გველების გვარი ანკარასებრთა ოჯახისა. 2 სახეობა გავრცელებულია სამხრეთ ევროპაში, სამხრეთ-დასავლეთ აზიაში და ჩრდილოეთ აფრიკაში. ამიერკავკასიაში ბინადრობს ჩვეულებრივი ხვლიკიჭამია გველი (М. monspessulanus), სიგრძით 1,7 მეტრი. ზურგი შეფერილია მონაცრისფრო-მოლურჯო ფერად, გასდევს განივი ზოლები, მუცელი — ყვითელია. ბინადრობს მშრალ, ქვიან ადგილებში. იკვებება წვრილი მღრღნელებით, ხვლიკებით, გველებით (მათ შორის შხამიანებითაც). პატარა ცხოველებისათვის მისი ნაკბენი სასიკვდილოა. კვერცხისმდებია. მდედრი დებს 20-მდე კვერცხს.
რესურსები ინტერნეტში
ხვლიკიჭამია გველები
ანკარასებრნი
Cerapachys sudanensis

Cerapachys sudanensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
ახმად-არენა

ახმად-არენა — საფეხბურთო კლუბ „ახმადის“ საშინაო არენა. მდებარეობს ქალაქ გროზნოში უმარ სადაევის ქუჩაზე, ტევადობა - 30 597 მაყურებელი. აგებულია 2006-2011 წლებში.
ისტორია
2004 წელს გამოიყო ფინანსები ახმად კადიროვის სახელობის ცენტრალური სტადიონის მშენებლობისათვის, ხოლო საპროექტო დოკუმენტაცია შეიმუშავეს 2005 წელს.
მშენებლობა დაიწყო 2006 წელს და გაგრძელდა დაახლოებით ხუთი წელი. 2011 წლის გაზაფხულზე ექსპლუატაციაში შევიდა სპორტკომპლექსის ნაილი - სპორტული არენა 30 ათასი ადგილით. სპორტკომპლექსი გახდა მთელს რუსეთში ერთ-ერთი ყველაზე თანამედოვე ნაგებობა თავისი არქიტექტურული შესრულებით. სამუშაოები მიმდინარეობდა UEFA-სა და FIFA-ს სტანდარტებით. სტადიონი გახდა რესპუბლიკის სახე და მისი ყველაზე მთავარი ობიექტი. თავად არენა შედგება ორი ნაწილისაგან. დასავლეთი ტრიბუნა А 9 ათას კაცს იტევს, ხოლო აღმოსავლეთის ტრიბუნა B- 21 ათას კაცს. ასევე გამოყოფილია ადგილები ინვალიდებისათვის. ახმად-არენა აღჭურვილია ვივეოკონტროლით. სულ ახმად-არენის ტერიტორიაზე დამონტაჟებულია 432 კამერა.
ახმად-არენის გახსნა შედგა 2011 წლის 11 მაისს. სტადიონის გახსნის პროგრამაში შედიოდა ლაზერული შოუ და ცნობილი ჩეჩენი და მსოფლიო შემსრულებლების გამოსვლები, კერძოდ, C. C. Catch, ტოტო კუტუნიო, ალ ბანო, კრეიგ დევიდი. პირველი საფეხბურთო მატჩი გაიმართა ამავე დღეს: მოედანზე გამოვიდა გუნდი „კავკასია“ რამზან კადიროვის, არსენ კანოკოვის, ნიკიტა ისაევის, რინატ დასაევის შემადგენლობით და „მსოფლიო ნაკრები“ დიეგო მარადონას ხელმძღვანელობით, გუნდში თამაშობდნენ ენცო ფრანჩესკოლი, ლუიშ ფიგუ, ფრანკო ბარეზი, ალექსანდრო კოსტაკურტა, ივან სამორანო, ფაბიენ ბარტეზი, ჟან-პიერ პაპენი, რობი ფაულერი და სხვები. კავკასიამ გაიმარჯვა ანგარიშით 5:2.
2011 წლის 20 მაისს სტადიონზე გაიმართა რუსეთის პრემიერ-ლიგის პირველი ოფიციალური მატჩი. გროზნოს „ახმადმა“ მოუგო „ანჟის“ 1:0.
2013 წლის 1 ივნისს გაიმართა რუსეთის თასის 2012/2013 წლების ფინალი: „ცსკა მოსკოვი“ და „ანჟი“, რომელშიც პენალტების სერიით გაიმარჯვეს მოსკოველებმა.
რესურსები ინტერნეტში
ოფიციალური ვებგვერდი
სქოლიო
გროზნოს ღირსშესანიშნაობები
გროზნოს საფეხბურთო მოედნები
კუტუბიძე

კუტუბიძე
საკუთარი სახელი კუტუბიძე შეიძლება აღნიშნავდეს ერთ-ერთ შემდეგ პიროვნებათაგანს:
ავთანდილ კუტუბიძე — ქართველი ქირურგი
რამაზ კუტუბიძე — ქართველი ბავშვთა ქირურგი
ქართული გვარები
San Cristóbal Municipality

San Cristóbal Municipality is the one of the 29 municipalities of the state of Táchira in Venezuela. The city of San Cristóbal is the administrative center of the San Cristóbal Municipality, which is also the state capital.
References
Municipalities of Táchira
NGC 7567

NGC 7567 — გალაქტიკა პეგასის თანავარსკვლავედში. აღმოჩენის თარიღია 1864 წლის 3 ნოემებრი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
მგალობლიანთკარის ეკლესია

მგალობლიანთკარის ეკლესია — ეკლესია დგას მცხეთის გარეუბან კოდმანში, მდინარე მტკვრის მარცხენა ნაპირზე. თარიღდება XVIII-XIX საუკუნეებით.
ეკლესია დარბაზულია (6,37 X 4,63 მ), ნაგებია ნატეხი და რიყის ქვით; გამოყენებულია აგურიც (კარ-სარკმელთა თაღები და ლავგარდანი). შესასვლელი სამხრეთიდანაა. ღრმა ნახევარწრიულ აფსიდში ექვსი ნიშია. დარბაზი გეგმით კვადრატულია. დასავლეთისა და აღმოსავლეთის კედლებში თითო სარკმელია. დასავლეთის კედელი საბჯენი თაღითაა შემოსაზღვრული. თაღი ცილინდრული კამარის ქუსლის დონეზე იკვეთება. ეკლესიის ლავგარდანი აგურისაა (ორ ჰორიზონტალურ რიგად დალაგებულ აგურებს შორის ჩასმულია სამკუთხად ნაშვერი აგურები).
ლიტერატურა
მცხეთის მუნიციპალიტეტის ტაძრები
ხარიკოვსკაია (ვოლოგდის ოლქი)

ხარიკოვსკაია (ვოლოგდის ოლქი)
ხარიკოვსკაია — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
არნო (მდინარე)

არნო (მდინარე)
არნო — მდინარე იტალიაში, ტოსკანის ოლქში. მდინარე სათავეს იღებს აპენინის მთებში, ფალტერონას მთიდან (1654 მ.).
მდინარე არნოზე განლაგებულია ქალაქები: ფლორენცია, ემპოლი, პიზა. ჩაედინება ლიგურიის ზღვაში. სიგრძე 241 კმ.
ფლორენციაში მდინარე არნოზე გადებულია „პონტე ვეკიოს“ და „სანტა ტრინიტას“ ხიდები.
იხილეთ აგრეთვე
იტალიის მდინარეები
რესურსები ინტერნეტში
Basin Authority of the Arno
იტალიის მდინარეები
უდო კირი

უდო კირი (დ. 14 ოქტომბერი, 1944 ) — გერმანელი მსახიობი. მონაწილეობა აქვს მიღებული 200-ზე მეტ ევროპულ და ამერიკულ ფილმში.
ფილმოგრაფია
რესურსები ინტერნეტში
გერმანელი მსახიობები
დაბადებული 1944
დაბადებული 14 ოქტომბერი
ირლანდიის დღესასწაულები

ირლანდიის დღესასწაულები იყოფა ოფიციალურად და არაოფიციალურად, რომლებიც წარმართული პერიოდიდანაა შემორჩენილი. ხშირად ეს დღეები ემთხვევა.
შენიშვნა: კურსივით გამოყოფილია დღესასწაული, რომლებიც შემორჩა წარმართული პერიოდიდან.
კელტური დღესასწაულები
ამსტერდამი (კუნძული)

ამსტერდამი (კუნძული)
ამსტერდამი — კუნძული ინდოეთის ოკეანეში, შედის საფრანგეთის სამხრეთული და ანტარქტიდული ტერიტორიის შემადგენლობაში.
კუნძული მდებარეობს დაახლოებით ერთნაირ მანძილზე ანტარქტიდის, ავსტრალიის და აფრიკის ნაპირებიდან.
კუნძულიდან სამხრეთში, 85 კმ-ში მდებარეობს პატარა დაუსახლებელი კუნძული სენ-პოლი, რომელიც კუნძულ ამსტერდამთან და მის გარშემო არსებულ კლდეებთან ერთად ქმნის სენ-პოლისა და ამსტერდამის კუნძულებს.
გეოგრაფია
კუნძული ამსტერდამი — ვულკანური კუნძულია (უკანასკნელი ამოფრქვევა მოხდა 1792 წელს) ფართობით 58 კმ². კუნძულის უმაღლესი წერტილი (დე ლა დივსის მთა) მდებარეობს ზღვის დონიდან 867 მეტრ სიმაღლეზე.
კლიმატი
მიუხედავად იმისა, რომ კუნძული მდებარეობს ეკვატორთან უფრო ახლოს, ვიდრე სამხრეთ პოლუსთან, მას ხშირად მიაკუთვნებენ სუბანტარქტიკულ კუნძულებს. ამას გარდა კუნძული ამსტერდამი, კოლორადოს შტატის ანტიპოდია.
მაგრამ კუნძულის კლიმატი არ ჰგავს არც სუბანტარქტიკის და არც კოლორადოს კლიმატს. აქ კლიმატი საკმაოდ რბილი და თანაბარია: ყველაზე ცივი თვის კლიმატი (ივლისი და აგვისტო) — დაახლოებით 11 °С, ყველაზე თბილი (თებერვალი) — 17,5 °C.
კუნძულზე ბევრი ხეა, თუმცა ადამიანების მიერ კუნძულის აღმოჩენამდე კუნძულზე იზრდებოდა მხოლოდ ბალახი და ბუჩქის რამდენიმე სახეობა. კუნძულზე ბინადრობენ პინგვინების, სელაპების და ზღვის ფრინველების კოლონიები. კუნძულზე ასევე იმყოფებიან ადამიანის მიერ შემოყვანილი ძროხები.
ისტორია
კუნძული ამსტერდამი 1522 წლის 18 მარტს მსოფლიოს გარშემო პირველი გაცურვის დროს აღმოაჩინა ესპანელმა კაპიტანმა ხუან სებასტიან ელკანომ, რომელმაც უცნობი მიზეზების გამო კუნძულს სახელი არ დაარქვა. ქალაქ ამსტერდამის პატივსაცემად ეს სახელი 1633 წელს კუნძულს უწოდა ნიდერლანდელმა ანტონი ვან დიმენმა.
მოსახლეობა
კუნძულზე იმყოფება საფრანგეთის სამხრეთული და ანტარქტიდული ტერიტორიის ერთადერთი მეცნიერებით და თანამშრომლებით მუდმივად დასახლებული პუნქტი — მარტენ-დე-ვივიე, მოსახლეობის რაოდენობით — დაახლოებით 40 ადამიანი.
იმავდროულად კუნძულზე სეზონთან დამოკიდებულებაში ცხოვრობს 50-დან 100-მდე ადამიანი. ესენი ძირითადად სამეცნიერო ექსპედიციების და მეტეოროლოგიური სადგურის თანამშრომლები არიან.
კუნძული ამსტერდამი ხელოვნებაში
კუნძული ამსტერდამი მდებარეობს სამხრეთ განედის 37°, ამიტომ ის აღწერილია (თუმცა, საკმაოდ არაზუსტად) ჟიულ ვერნის მნიშვნელოვან რომანში «კაპიტან გრანტის შვილები».
რესურსები ინტერნეტში
ამსტერდამის არქიპელაგის ფოტოალბომი
კუნძულ ამსტერდამის ფოტოგრაფიები
კუნძული ამსტერდამი — კუნძულის საიტი ფრანგულ ენაზე
საფრანგეთის სამხრეთული და ანტარქტიდული ტერიტორია
საფრანგეთის კუნძულები
ინდოეთის ოკეანის კუნძულები
სან-ლუისი (სანტიაგო-დე-კუბა)

სან-ლუისი (სანტიაგო-დე-კუბა)
სან-ლუისი — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციულ დედაქალაქ სანტიაგო-დე-კუბიდან 19 კმ-ით ჩრდილოეთით.
ისტორია
ქალაქი 1827 წელს დაარსდა რანჩოების ადგილას. რკინიგზის გაყვანამ ძალზედ დააჩქარა სან-ლუისის განვითარების ტემპი და 1898 წელს მას მუნიციპალიტეტის სტატუსი მიენიჭა.
დემოგრაფია
2004 წელს, მუნიციპალიტეტის მოსახლეობა 88 496 ადამიანს შეადგენდა. 498 კმ² ფართობზე მოსახლეობის სიმჭიდროვე იყო 177,7 ადამიანი კმ²-ზე.
ეკონომიკა
მუნიციპალიტეტის ეკონომიკაში დიდ როლს ასრულებს რკინიგზა. მისდევენ სოფლის მეურნეობას, მოყავთ შაქრის ლერწამი, ყავა, ხილი. ასევე განვითარებულია მოპოვებითი სექტორი და მრეწველობა.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
გიორგი ხუციშვილი (მრავალმნიშვნელოვანი)

გიორგი ხუციშვილი (მრავალმნიშვნელოვანი)
გიორგი ხუციშვილი შეიძლება აღნიშნავდეს:
გიორგი ხუციშვილი — მეცნიერი, ფილოსოფოსი
გიორგი ხუციშვილი — მსახიობი
გ
სალიროფილია

სალიროფილია (სვრა, გაჭუჭყიანება; — სიყვარული) — პარაფილია, სადაც ადამიანი სექსუალურ სიამოვნებას იღებს, როდესაც თვითნებურად უჭუჭყიანებს ან უთელავს, როგორც წესი მიმზიდველ ადამიანს რამე საგანს. ეს შეიძლება იყოს მათი ტანსაცმლის დაგლეჯვა, მათი ტალახში ამოსვრა, ან მათი თმის ან გრიმის არევდარევა. ეს ფეტიშიზმი არ მოიცავს ადამიანის დასახიჩრებას, მარტო მათი გარეგნობის.
სალიროფილია დაკავშირებულია საკვებით თამაშთან, ბუკაკესთან, ომორაშისთან, უროლაგნიასა და კოპროფილიასთან, თუმცა სხვებთან განსხვავენით, აქ პარტნიორს აიძულებენ ეცვას გათელილი სამოსი, ან სხვა რამეს, რაც მათ ჩვეულებრივ არამიმზიდველს ხდის.
პარაფილიები
ტუპაიასებრნი

ტუპაიასებრნი (Tupaiidae) — ნახევრად მაიმუნების ოჯახი პრიმატების რიგისა. მათი სხეულის სიგრძე 10—25 სმ, მასა 30—350 გ. აქვთ მოკლე ფეხები, თითებზე — ნამგლისებური ბრჭყალები. ცერი არ უპირისპირდება დანარჩენ თითებს. აქვთ 38 კბილი. ბეწვი ხშირი და რბილია, უმეტესად მურა. აერთიანებს 5 გვარის 18 სახეობას. ბინადრობენ ინდოსტანისა და ინდოჩინეთის ტროპიკულ წვიმისა და მთის ტყეებში, კუნძულ ხაინანზე და მალაის არქიპელაგის მრავალ კუნძულზე. აქტიური არიან დღისით, ცხოვრობენ წყვილებად ან მარტოულად ხეებზე, ბუჩქებში, ხშირად მიწაზე. იკვებებიან მწერებით და ნაყოფებით. შობენ 1—4 ნაშიერს.
ლიტერატურა
პრიმატები
Acobamba District, Acobamba

Acobamba District, Acobamba
The Acobamba District is one of the eight districts in the Acobamba Province in Peru. It was created by Law No. 9718 on January 15, 1943. Its capital is Acobamba.
Ethnic groups
The people in the district are mainly Indigenous citizens of Quechua descent. Quechua is the language which the majority of the population (62.07%) learnt to speak in childhood, 37.64% of the residents started speaking using the Spanish language (2007 Peru Census).
See also
Killa Mach'ay
References
External links
Official municipal website
Cachoeira Alta

Cachoeira Alta is a municipality in south Goiás state, Brazil. The population was 12,666 inhabitants in 2020 in a total area of 1659.4 km2. Cachoeira Alta has one of the largest cattle herds in the state.
Location
Cachoeira Alta is located in the Quirinópolis Microregion in an unpopulated area of the south of the state. Some of the largest municipalities in total area are located here. There are road connections with Aparecida do Rio Doce, 57 km. to the north; and Paranaiguara, 37 km. to the southeast.
The distance to the state capital, Goiânia, is 356 km. Highway connections are made by BR-060 / Guapó / Indiara / Acreúna / Rio Verde / GO-174 / GO-422 / Aparecida do Rio Doce / BR-364. See Sepin
Neighboring municipalities are:
north and east: Quirinópolis and Aparecida do Rio Doce
south and west: Caçu
east: Paranaiguara
Demographics
Population density in 2007: 4.90 inhabitants/km2
Population growth rate 1996/2007: -0.19.%
Total population in 2007: 8,103
Total population in 1980: 9,243
Urban population in 2007: 5,965
Rural population in 2007: 2,138
(Sepin/IBGE)
The economy
The economy is based on cattle raising for meat and milk production, and agriculture, especially the planting of corn and rice. The cattle herd was 163,000 head including 12,000 milking cows in 2006.
Economic Data
Industrial establishments: 17
Retail commercial establishments: 124
Financial establishments: Banco do Brasil S.A. (August/2007)
Meat packing plants: Arantes Alimentos Ltda. (22/05/2006)
Dairies: Laticínios Sabor Goiano Ltda., Agrolima Indústria e Comércio de Laticínio Ltda., Indústria e Comércio de Laticínio Estrela do Oriente Ltda., Goiásminas Indústria de Laticínios Ltda. (22/05/2006)
Main agricultural production in planted area
Rice: 80 ha.
Banana: 16 ha.
Rubber (coagulated): 140 ha.
Manioc: 50 ha.
Corn: 400 ha.
Farm Data (2006) in ha.
Number of farms: 718
Total area: 138,781
Area of permanent crops: 346
Area of perennial crops: 1,573
Area of natural pasture: 106,800
Persons dependent on farming: 1,430
Farms with tractors: 195 IBGE
Health and education
The infant mortality rate was 28.90 (2000) while the literacy rate was 84.4% (2000). There were 11 schools with 2,213 students and 02 hospitals with 41 beds.
Municipal Human Development Index: 0.737
State ranking: 116 (out of 242 municipalities in 2000)
National ranking: 2,245 (out of 5,507 municipalities in 2000) See Frigoletto
History
The first European settlement on record occurred in 1876 when Manoel Batista Barroso, travelling medicine salesman, and Gabriel Paula do Amaral, settled on the right bank of the Cachoeira Alta River, five kilometers above where it meets the Rio Claro. In 1920 the town had grown and was officially called Cachoeira Alta, because of the river. In 1931 it became a district belonging to Rio Verde, being raised to municipal status in 1953.
See also
List of municipalities in Goiás
Quirinópolis Microregion
Microregions of Goiás
References
Frigoletto
Municipalities in Goiás
გაიოზ როგავა

გაიოზ როგავა (დ. 22 თებერვალი, 1956, ზუგდიდი) — ქართველი ექიმი, პოლიტიკოსი.
დაამთავრა თბილისის სახელმწიფო სამედიცინო ინსტიტუტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“.
რესურსები ინტერნეტში
გაიოზ როგავა — საქართველოს პარლამენტის ოფიციალური საიტი
დაბადებული 18 მარტი
დაბადებული 1935
საქართველოს III მოწვევის პარლამენტის წევრები
თბილისის სახელმწიფო სამედიცინო ინსტიტუტის კურსდამთავრებულები
ზუგდიდის მუნიციპალიტეტში დაბადებულები
ქართველი ექიმები
გ
ქობულოვი

ქობულოვი
საკუთარი სახელი ქობულოვი შეიძლება აღნიშნავდეს ერთ-ერთს ჩამოთვლილთაგან:
ამაიაკ ქობულოვი — საბჭოთა უშიშროების სამსახურების ოფიცერი
ბოგდან ქობულოვი — საბჭოთა უშიშროების სამსახურების ოფიცერი
დავით ქობულოვი — ქართველი მსახიობი
Polyrhachis ammonoeides

Polyrhachis ammonoeides — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
აგრიკოლა

აგრიკოლა
საკუთარი სახელი აგრიკოლა (მიწათმოქმედი) შეიძლება აღნიშნავდეს ერთ-ერთ შემდეგ პიროვნებათაგანს:
გნეუს იულიუს აგრიკოლა — რომაელი მხადართმთავარი;
აგრიკოლა, გეორგ — გერმანელი მინერალოგი;
აგრიკოლა, მიქაელ — ფინეთის რეფორმაციის მეთაური;
აგრიკოლა, რუდოლფ — გერმანელი ჰუმანისტი.
ბურგასის ყურე

ბურგასის ყურე — შავი ზღვის ყურე ბულგარეთის სანაპიროზე. შავიზღვისპირა ბულგარეთის უდიდესი და შავი ზღვის ერთ-ერთი ყველაზე დიდი ყურე. მაქსიმალური სიგანე 41 კმ. უდიდესი სიღრმე 25 მ. მარილიანობა 17 ‰. არის მაგნეტიტური ქვიშები. ბურგასის ყურეში მდებარეობს ქალაქი და პორტი ბურგასი.
ლიტერატურა
Бургаски залив. Българска енциклопедия А-Я (Bulgarian). БАН, Труд, Сирма. 2002.
შავი ზღვის ყურეები
Magdalena River Valley

Magdalena River Valley
The Magdalena River Valley is a valley in Colombia located within the Colombian Andes. The valley is specifically situated between the Central and Eastern Ranges and crossed by the river of the same name, the Magdalena River.
Geology
The Magdalena River Valley was formed after a series of tectonic formed depressions that filled up with continental sediment in the Tertiary period. These sediments came from the Central Ranges of the Colombian Andes. The Magdalena Valley, subdivided into the Upper (VSM), Middle (VMM) and Lower Magdalena Valleys (VIM), is an important area for oil exploration in Colombia.
Flora and fauna
Flora
The first recorded European contact with the potato was in 1537 in the Magdalena Valley. The Spanish invaders became familiar with the crop and it was probably around 1570 when a Spanish ship first introduced potatoes to Europe.
Fauna
The Magdalena River Valley is home to a species of butterfly, Magdalena Valley ringlet or Splendeuptychia ackeryi, first identified in 2009. There are many endangered mammals and birds found in the region, including the brown spider monkey and the endemic blue-billed curassow and white-mantled barbet. These species are threatened by habitat loss, among other factors.
References
Valleys of Colombia
River valleys of Colombia
Valley
Camponotus zimmermanni pansus

Camponotus zimmermanni pansus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
აიონა

აიონა — ქალაქი აშშ-ში. მდებარეობს აიდაჰოს შტატში, ბონევილის ოლქში. 2010 წლის მონაცემებით ქალაქის მოსახლეობა შეადგენს 1803 კაცს.
იხილეთ აგრეთვე
აიდაჰოს ქალაქების სია
სქოლიო
აიდაჰოს ქალაქები
NBA-ის გაუქმებული გუნდების სია

NBA-ის გაუქმებული გუნდების სია
ნაციონალური საკალათბურთო ასოციაცია — ჩრდილოეთ ამერიკის მამაკაცთა პროფესიონალური საკალათბურთო ლიგა, რომელიც 30 გუნდისგან შედგება, აქედან 29 გუნდი აშშ, ხოლო 1 გუნდი კი კანადის ტერიტორიაზე მდებარეობს. NBA დაარსებული იქნა 1946 წლის 6 ივნისს ნიუ-იორკ სიტიში, როგორც ამერიკის საკალათბურთო ასოციაცია (BAA). მოგვიანებით, კერძოდ კი 1949-50 წლებისთვის, ლიგამ ნაციონალური საკალათბურთო ასოციაციის სახელი მიიღო, რაც ნაიცონალური საკალათბურთო ლიგის შეერთების შედეგად მოხდა. NBA არის აქტიური წევრი აშშ-ის კალათბურთისა, რომელიც აღიარებულია საერთაშორისო საკალათბურთო ფედერაციის (FIBA) მიერ. NBA არის ოთხი უმთავრესი ჩრდილოეთ ამერიკული პროფესიული სპორტული ლიგის წევრი, რომელიც ასევე მოიცავს NHL-ს, NFL-სა და MLB-ს.
NBA-ში სულ 15 გაუქმებული გუნდია. ანდერსონ პეკერსი, პირველი დენვერ ნაგეტსი, ინდიანაპოლის ჯეტსი, შებოიგენ რედ სკინსი და ვატერლოო ჰოუქსი სანამ NBA-ში გადავიდოდნენ, NBL-ში თამაშობდნენ, მაშინ როდესაც ბალტიმორ ბულეტსი თამაშობდა ამერიკის საკალათბურთო ლიგაში, სანამ NBA-ს შეუერთდებოდა. 15 გაუქმებული გუნდიდან, 9 მათგანს მხოლოდ NBA-ში აქვს ნათამაშები. პეკერსი, რედ სკინსი და ჰოუქსი ნაციონალურ პროფესიონალურ საკალათბურთო ლიგაში გადავიდნენ და წარმოადგენენ მხოლოდ იმ გაუქმებულ გუნდებს, რომლებმაც ლიგა დატოვეს და სხვა ლიგაში გადავიდნენ. ბულეტსი უკანასკნელი გაუქმებული გუნდი იყო, რომელმაც NBA 1954-55 წლების სეზონში დატოვა და ამავე დროს ერთადერთი გუნდია, რომელმაც NBA ჩემპიონის ტიტული მოიგო. ჩიკაგო სტეგსი, ინდიანაპოლის ოლიმპიანსი, კლივლენდ რებელსი, პეკერსი და რედ სკინსი პლეი-ოფში ყოველ წელს გადიოდნენ, როდესაც ლიგაში აქტიურები იყვნენ. გაუქმებული გუნდების ქალაქებიდან, ჩიკაგო, კლივლენდი, დენვერი, დეტროიტი, ინდიანაპოლისი, ტორონტო და ვაშინგტონი არიან მხოლოდ ის ქალაქები, რომლებსაც ამჟამად კვლავ ჰყავთ NBA-ში გუნდები.
გაუქმებული გუნდები
აღნიშვნა
არ აქვს არანაირი კავშირი დღევანდელ ვაშინგტონ უიზარდსთან, რომელიც ცნობილი იყო ჩიკაგო პეკერსით 1961-1962 წლებში.
არ აქვს არანაირი კავშირი დღევანდელ ვაშინგტონ უიზარდსთან, რომელიც ცნობილი იყო ბალტიმორ / კეპიტალ / ვაშინგტონ ბულეტსით 1963-1997 წლებში.
არ აქვს არანაირი კავშირი დღევანდელ დენვერ ნაგეტსსთან.
არ აქვს არანაირი კავშირი დღევანდელ ატლანტა ჰოუქსთან.
ბულეტსმა ჩაატარა 14 მატჩი 1954-55 წლების სეზონში, სანამ გაუქმდებოდა.
კეპიტოლზმა ჩაატარა 35 მატჩი 1950-51 წლების სეზონში, სანამ გაუქმდებოდა.
რესურსები ინტერნეტში
"Team Index"
სქოლიო
NBA გაუქმებული გუნდები
უსანეთის სალოცავი

უსანეთის სალოცავი — არქიტექტურული ძეგლი, საკულტო ნაგებობა, გორის მუნიციპალიტეტის სოფ. არკინარეთის სამხრეთ-დასავლეთ განაპირას.
ნაეკლესიარი საძირკვლის დონემდეა დანგრეული. გეგმა გათხრა-გაწმენდის გარეშე არ იკითხება. ირგვლივ მიმოფანტულია სამშენებლო მასალა — კარგად გათლილი ადგილობრივი ქვის კვადრები, თაღების და კამარის თლილი შირიმის კვადრები. ძეგლის დათარიღება არ ხერხდება.
ლიტერატურა
შიდა ქართლი, პატარა და დიდი ლიახვის ხეობების არქიტექტურული მემკვიდრეობა, ტ. I, თბ., 2002, გვ., 11
გორის მუნიციპალიტეტის ტაძრები
ბეგონია

ბეგონია — ერთ- ან მრავალწლოვანი ბალახოვანი, ბუჩქოვანი ან ბუჩქბალახოვანი მცენარის გვარი ბეგონიასებრთა ოჯახისაა.
გვარში გაერთიანებულია 800-მდე სახეობა, რომლებიც ბუნებრივად იზრდება ტროპიკებსა და სუბტროპიკებში (ავსტრალიის გარდა). ბეგონიის ფოთოლი ასიმეტრიულია, ყვავილი ერთსქესიანი, ერთსახლიანი, ნაყოფი წარმოადგენს კოლოფს, რომელშიც მრავალი წვრილი თესლია. მრავლდება თესლით, კალმითა და ფოთლით.
განასხვავებენ ბუჩქისებრ (გორგლიანს) და ფოთლოვან ბეგონიებს. პირველს აქვს უხვი კაშკაშა ყვავილები, მეორეს — ლამაზად შეფერილი ფოთლები. კულტივირებულია ორანჟერეებსა და ოთახის მეყვავილეობაში, ზოგიერთი სახეობა მოჰყავთ ღია გრუნტზე (ყვავილოვან ბორდიურებად).
ლიტერატურა
ბეგონიასებრნი